Elder José L. Alonso Ng Pitumpu Bago pa man siya sumapi sa Simbahan, may patotoo na si José Luis Alonso Trejo sa bisa ng panalangin. "Noong 11 taong gulang ako," wika niya, "muntik na akong mamatay. Sumuko na ang mga doktor sa akin - naulinigan ko ang sinasabi nila. Kaya nagdasal ako nang nagdasal sa Panginoon, at pinagaling Niya ako. "Nang marinig ko kalaunan ang kuwento tungkol kay Joseph Smith at malaman ko kung paano nakipag-usap sa Diyos ang 14 na taong gulang na batang lalaki, nalaman ko na iyon ay totoo. Nalaman ko na masasagot ng Diyos ang ating mga dalangin, na kilala Niya tayo." Nadama rin ni Elder Alonso ang kapanatagang iyon nang pag-aralan niya ang Aklat ni Mormon. "Dahil sa panalangin at sa aklat na ito, alam ko nang may katiyakan na si Jesus ang Cristo," wika niya. Si Elder Alonso ay isinilang sa Mexico City, Mexico, noong Nobyembre 1958 kina Luis at Luz Alonso. Noong tinedyer pa siya lumipat siya sa lungsod ng Cuautla, Me- xico, kung saan siya sumapi sa Simbahan. Sa pagdalo sa Mutwal nakaugnayan niya ang matatag na mga kabataan na kinaibigan siya at binigyan ng pangalawang tahanan. Sa pagdalo rin sa Mutwal niya nakikilala si Rebecca Sala- zar, ang babaeng kalaunan ay mapapangasawa niya. Nang mag-19 si Elder Alonso, naglingkod siya sa full- time mission sa Mexico Hermosillo Mission. Pagkatapos ng kanyang mission, nagpakasal sina Elder Alonso at Re- becca noong Pebrero 24, 1981, sa Mesa Arizona Temple. Dalawa ang anak nila. Bukod pa sa paglilingkod bilang institute director para sa Church Educational System, si Elder Alonso ay may medical degree in pediatric development at nagtrabaho bilang homeopathic physician at surgeon. Ang propesyon niya ay nagpapakita ng matagal na niyang pagnanais na paglingkuran at pagpalain ang iba - tulad noong pagpa- lain siya ng Panginoon nang magkasakit siya noong bata pa. "Ang paglilingkod sa iba ay nagbubuo ng pagkakaisa at kapatiran," wika niya, "at nag-aanyaya ng kapangyari- han ng Panginoon sa ating buhay." Bago siya tinawag sa Unang Korum ng Pitumpu, si Elder Alonso ay naglingkod bilang bishop, stake mission president, stake president, tagapayo sa mission president, pangulo ng Mexico Tijuana Mission, at Area Seventy. ◼ 134 L i a h o n a Elder Ian S. Ardern Ng Pitumpu Tuwing may tawag sa telepono o katok sa pintuan, ang karaniwang unang namumutawi sa bibig ni Elder Ian Sidney Ardern ay "Ano ang maitutulong ko?" Isinilang kina Harry at Gwladys McVicar Wiltshire sa Te Aroha, New Zealand, noong Pebrero 1954, sinabi ni Elder Ardern na kadalasan ay ang tila maliliit na pagliling- kod ang gumagawa ng pinakamalaking kaibhan sa buhay ng nagbigay at ng tumanggap. "Hindi laging madaling maglingkod, ngunit lagi nitong pinagpapala ang inyong buhay," sabi ni Elder Ardern. Nagkakilala sina Elder at Sister Ardern habang nag- aaral sa Church College of New Zealand at nagpakasal sa Hamilton New Zealand Temple noong Enero 17, 1976. Ang apat nilang anak ay lumaki sa isang tahanang may mapagmahal na malasakit sa isa't isa at mga prayoridad ang pangangailangang maunawaan at ipamuhay ang mga alituntunin ng ebanghelyo. "Pagpapalang makita ang mga prayoridad na ito sa tahanan ng aming mga anak na may- asawa," sabi ni Elder Ardern. Ang pagsunod sa mga turo ng mga propeta sa taha- nan ay prayoridad na ng pamilya Ardern. Nakagawian na nilang pag-aralan ang mga banal na kasulatan araw-araw dahil tiniyak ng mga bata na naidaos ito para makapag- halinhinan sila sa paglalagay ng pulang sticker sa kalen- daryo upang ipakita na nakabasa sila sa araw na iyon. "Sa maliliit at mga simpleng bagay nabubuo ang mabubuting gawi," sabi ni Sister Ardern. Bago siya tinawag sa Unang Korum ng Pitumpu, naglingkod si Elder Ardern bilang misyonero sa France at Belgium, stake Young Men president, high councilor, tagapayo sa bishop, bishop, tagapayo sa stake president, pangulo ng Fiji Suva Mission, at Area Seventy. Si Elder Ardern ay tumanggap ng bachelor's at master's degrees in education sa University of Waikato sa New Zealand. Kabilang sa kanyang propesyon ang maraming katungkulan sa Church Educational System, kabilang na ang guro, director, seminary coordinator sa New Zealand, prinsipal ng Church College of New Zealand, at Pacific Area Director. ◼